|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/24-01/258** |
| **URBROJ : 2163-6-09/01-24-2** |
| **Poreč-Parenzo, 9. srpnja** **2024.** |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18 i 2/21) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), na prijedlog Upravnog odjela za društvene djelatnosti KLASA: 611-04/24-01/07 URBROJ: 2163-6-21/09-24-4 od 1.7.2024. Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća Gradske knjižnice Poreč za 2023. godinu te se dostavlja Gradskom vijeću na razmatranje i donošenje.

 2. Na sjednici Gradskog vijeća sva potrebna tumačenja uz dostavljena Izvješća dat će Irides Zović, ravnateljica Gradske knjižnice Poreč.

 **GRADONAČELNIK**

  **Loris Peršurić**

Prilozi:

- Prijedlog Odluke o prihvaćanju Izvješća

- Izvješće o radu i financijsko izvješće za 2023. godinu

**DOSTAVITI:**

1. Gradsko vijeće, ovdje
2. Upravni odjel za društvene djelatnosti, ovdje
3. Gradska knjižnica Poreč, Trg Marafor 3, Poreč
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO****CITTÀ DI POREČ-PARENZO** |
| **Gradsko vijeće** |
|  |

KLASA: ...................................

URBROJ: .................................

Poreč-Parenzo, ......................... 2024.

Na temelju članka 41. stavak 1. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21i 12/24) i članka 31. stavak 2. Odluke o izvršavanju proračuna Grada Poreča za 2024. godinu („Službeni glasnik Grada Poreča-Parenzo“ broj 19/23), Gradsko vijeće Grada Poreča-Parenzo je, na sjednici održanoj ................ 2024. godine, donijelo sljedeću

**ODLUKU**

**o prihvaćanju Izvješća o radu i financijskog izvješća**

**Gradske knjižnice Poreč za 2022. godinu**

**Članak 1.**

 Prihvaća se Izvješće o radu i financijsko izvješće Gradske knjižnice Poreč za 2023. godinu.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Zoran Rabar**

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Gradske knjižnice Poreč za 2023. godinu je Statut Grada Poreča-Parenzo („Službeni glasnik Grada Poreča-Parenzo“ broj 2/13, 10/18 i 2/21) i Odluka o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 31. stavak 2. Odluke o izvršavanju proračuna Grada Poreča za 2024. godinu određeno je da je Gradska knjižnica Poreč dužna podnijeti financijsko izvješće, te izvješće o radu Gradskom vijeću, najkasnije 6 mjeseci nakon isteka poslovne godine za prethodnu poslovnu godinu.

**Ocjena stanja:**

Ravnateljica Gradske knjižnice Poreč, Irides Zović, dostavila je Gradu Poreču-Parenzo, putem Upravnog odjela za društvene djelatnosti, 12. travnja 2024. godine Izvješće o radu i financijsko izvješće Gradske knjižnice Poreč za 2023. godinu.

Uz Izvješće o radu i financijsko izvješće ravnateljica nije priložila Odluku upravnog vijeća o prihvaćanju Izvješća, jer upravno vijeće u ovoj ustanovi nije osnovano. Naime, u ustanovi u kojoj je zaposleno 10 djelatnika, kao što je to slučaj s Gradskom knjižnicom Poreč, temeljem važećih propisa (Zakona o knjižnicama i knjižničnoj djelatnosti NN 17/19 i 98/19) ne osniva se upravno vijeće, već istom upravlja ravnatelj koji ima sva prava (i obveze) upravnog vijeća, pa tako i obvezu donošenja izvješća o radu i financijskog izvješća.

Statutom Knjižnice, člankom 21., stavak 1., točka 1., određeno je da Izvješće o radu i financijsko izvješće donosi ravnateljica uz prethodnu suglasnost gradonačelnika. Gradonačelnik Grada Poreča-Parenzo dao je prethodnu suglasnost na Izvješće Zaključkom KLASA: 024-01/24-01/184, URBROJ: 2163-6-09/01-24-2 od 23. svibnja 2024. godine.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće Gradske knjižnice Poreč za 2023. godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti i financijskih pokazatelja Gradske knjižnice Poreč u 2023. godini.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.

 *­­­ *

# **Izvješće o poslovanju Gradske knjižnice Poreč**

# **za 2023. godinu**

Poreč, siječanj 2024.

Sadržaj

[4](#_Toc62140472). Opći i kadrovski poslovi...............................................................................................................................................4

2. Redovna djelatnost......................................................................................................................................................4

 2.1. Knjižna i neknjižna građa.............................................................................................................................4

 2.2. Zaštita knjižnične građe...............................................................................................................................5

 2.3. Statistika članstva........................................................................................................................................5

 2.4. Korištenje računala......................................................................................................................................5

 2.5. Međuknjižnična posudba.............................................................................................................................5

 2.6. Investicijska ulaganja i održavanja...............................................................................................................6

 2.7. Knjižnični stacionari.....................................................................................................................................6

 2.8. Volonteri Gradske knjižnice Poreč...............................................................................................................6

 2.9. Nagrade, priznanja i stručna usavršavanja djelatnika..................................................................................6

3. Kulturno-edukativna i animacijska djelatnost............................................. ................................................................7

 3.1. Nagrada Laurus nobilis i virtualna promocija zbirke PoZiCa........................................................................7

 3.2. BOOKtiga - međunarodni festival pročitanih knjiga.....................................................................................8

 3.3. Nagrada BOOKtiga.......................................................................................................................................9

 3.4. Mjesec hrvatske knjige.................................................................................................................................9

 3.5. Badavca......................................................................................................................................................10

 3.6. Verši na šterni............................................................................................................................................10

 3.7. „Dam-daš: volonteri u akciji“.....................................................................................................................11

 3.8. „Putopriče: pozdrav iz Poreča”……………………………………………………………………………………………………………..11

4. Aktivnosti u Odjelu za djecu i mlade...........................................................................................................................12

 4.1. „Petkom u pet" - edukativno-kreativne radionice za djecu......................................................................12

 4.2. „Prije mora do Marafora" - ljetni program za djecu..................................................................................12

 4.3. Informativno-edukativne posjete..............................................................................................................13

5. Aktivnosti u Matičnom odjelu....................................................................................................................................13

6. EU projekt "Čitanjem do uključivog društva - Na istoj strani(ci)"…............................................................................14

7. Kampanja "Čita(j)mo da ne oguglamo"……………........................................................................................................17

8. Suradnja s institucijama i udrugama..........................................................................................................................19

 8.1. Centar za inkluziju i podršku zajednici – Život pun mogućnosti................................................................19

 8.2. Društvo naša djeca Poreč - Dječji tjedan..................……………………………………………………………………….......19

 8.3. Društvo bibliotekara Istre - obilježavanje Tjedna istarskih knjižnica.........................................................19

 8.4. Grad Poreč - obilježavanje Mjeseca poduzetništva...................................................................................19

 8.5. Grad Poreč - Advent Poreč……………………………………………..........................................................................19

 8.6. Knjižnice Istarske županije i Beletrina - iBiblos - prva e-knjižnica u Istri....................................................20

9. Izdavačka djelatnost...................................................................................................................................................20

10. Financijski izvještaj……………………………………………………………………………………………………………………………………………..21

Uvodna riječ ravnateljice

Naša je knjižnica omiljeno susretište ljubitelja knjiga i čitanja, a kroz svoje brojne manifestacije, programe i aktivnosti, u središte svojega rada postavlja upravo korisnika. Svim svojim nastojanjima trudimo se da Knjižnica bude prepoznatljivo mjesto u zajednici, unutar i izvan njezinih zidova, susretište stanovnika te središte kulture i pismenosti. Vođeni vizijom koja će u svakom trenutku znati sustavno odgovarati na potrebe i zahtjeve, kako postojećih korisnika, tako i onih potencijalnih, trudimo se omogućiti svima slobodan pristup informacijama i znanju. Iznimno sam ponosna na veoma uspješnu pokrenutu kampanju namijenjenu djeci do 15-e godine života „Čita(j)mo da ne oguglamo“, koju provodimo sa svim općinama Poreštine, a čija je osnovna misao vodilja popularizacija knjige i čitanja te širenje čitateljske mreže, besplatno učlanjenje nove djece te obnova članstava već postojećim članovima, kao i edukacija o brojnim uslugama koje Knjižnica pruža. Samo učlanjenje prvi je korak u osvješćivanju važnosti razvijanja čitalačkih kompetencija, a ono će se provoditi kontinuirano, a vjerujem da će ova suradnja postati čvrsta i sigurna veza između Knjižnice i jedinica lokalnih samouprava uključenih u kampanju. Za svakoga postoji knjiga koja ga čeka, a hvalevrijedna kampanja „Čita(j)mo da ne oguglamo“ samo pomaže knjizi da do svih pronađe put, stvarajući jednake uvjete za svu djecu Poreštine.

U veoma izazovnim uvjetima za realizaciju brojnih započetih aktivnosti, ponosni smo da su u izdanju i nakladi Gradske knjižnice Poreč tiskani su XXX. Verši na šterni, zbirka pjesama čakavskih pjesnika. Uspješno su održane važne tradicionalne manifestacije; Verši na šterni, Badavca, BOOKtiga, dodjela Nagrade BOOKtiga, Nagrade Laurus nobilis te promocija PoZiCe. Održan je bogat ciklus zimskih radionica za djecu, a tijekom ljetnih mjeseci naše su radionice posjećivala i djeca koja ljetuju u Poreču. U sklopu programa Advent Poreč, Gradska knjižnica Poreč, uz bogat književni program, u Odjelu za djecu i mlade otvorila je Ured Djeda Mraza, koji je posebno uređen i okićen kako bi najmlađim stanovnicima i njihovim roditeljima približio čaroliju blagdanskog ozračja, a posjetilo ga je više stotina posjetitelja.

Na samome kraju godine, okrenuli smo novu stranicu projekta „Na istoj strani(ci)“ i na najbolji mogući način okrunili dvogodišnju suradnju, unutar koje je zabilježeno više od 3.800 dolazaka sugrađana na 103 različite aktivnosti, koju su ispisali korisnici ustanova i udruga koje brinu o najosjetljivijim skupinama naše zajednice. Pokrenuta je i s radom je započela bibliobusna služba na području mjesnih odbora Grada Poreča. Sada do svakoga žitelja ovoga grada šaljemo svoju knjižnicu na četiri kotača, koja će im donijeti knjige, ali i brojne druge usluge i kulturne sadržaje. Važnost bibliobusne službe od velikog je značaja za društvenu zajednicu u kojoj djelujemo, jer nam pomaže da stvaramo jednako pravo na čitanje i za one sugrađane kojima je otežan dolazak do matičnog odjela, prvenstveno misleći na djecu, starije, ali i na bolesne i nepokretne osobe. Kruna je to ovog velikog projekta, unutar kojeg smo tijekom i ove izvještajne godine okupljali djecu od najranije dobi u aktivnostima „Hrvatska bajkovnica“, „Knjiga na platnu“ i „Pas(I)ja“, a s mladima smo nastavili s aktivnostima u čitateljskom klubom gdje o svojim temama progovaraju kroz aktivnost „Uzmi knjigu u svoje ruke“. Umirovljenici su se družili kroz aktivnost „Pričajmo o nama“, u Domu za starije i nemoćne prisjećali su se „Neispričanih priča“, a u Društvu invalida i Centru za inkluziju korisnici su svoje mjesto pronašli u aktivnosti „Pronađi me u priči“. I sada, na samom kraju, s ponosom i velikim zadovoljstvom mogu reći da, nakon više od trideset godina, Istra ponovno na svojim cestama ima bibliobusno vozilo, i to na onim porečkim.

Ravnateljica

dr.sc. Irides Zović, viši knjižničar

 1. Opći i kadrovski poslovi

Tijekom izvještajne godine u Ustanovi je u radnom odnosu bilo šest (6) stručnih djelatnika, od toga jedan na nepuno radno vrijeme te jedna (1) spremačica na nepuno radno vrijeme. Prema Standardima za narodne knjižnice u Republici Hrvatskoj, u odnosu na broj učlanjenih korisnika i broj stanovništva, nedostaje jedan stručni djelatnik.

Uredno su obavljeni poslovi vođenja evidencija iz djelokruga rada i radnih odnosa, poslovi prijema i otpreme poslovne dokumentacije te drugi opći poslovi. Sukladno posebnim propisima, obavljeni su i poslovi koji obuhvaćaju zaštitu na radu, zaštitu od požara i spašavanje te pročišćavanje fonda.

2. Redovna djelatnost

Gradska knjižnica Poreč narodna je knjižnica i kao samostalna ustanova djeluje od 2007. godine te obuhvaća sljedeće djelatnosti:

- nabava knjižnične građe,

- stručna obrada građe,

- čuvanje i zaštita knjižnične građe,

- izrada biltena, kataloga i drugih informacijskih pomagala,

- sudjelovanje u izradi skupnih kataloga i baza podataka,

- omogućavanje pristupačnosti knjižnične građe i informacija korisnicima prema njihovim potrebama i zahtjevima,

- osiguravanje korištenja i posudbe knjižnične građe,

- omogućavanje protoka informacija,

- poticanje i pomoć korisnicima pri izboru i korištenju knjižnične građe, informacijskih pomagala i izvora te

- vođenje dokumentacije o građi i korisnicima.

Knjižnična građa Gradske knjižnice Poreč na dan 31. prosinca 2023. godine broji 64.165 svezaka građe u vrijednosti od 957.482,58 eura.
Cjelokupan fond katalogiziran je i moguće ga je pretražiti preko *on-line* knjižničnog kataloga, neovisno o mjesnom i vremenskom čimbeniku.

Prostorni problem, iz godine u godinu, postaje sve prisutniji iz razloga što ova ustanova ima osigurano samo 238 četvornih metara u matičnom odjelu i 132 četvorna metara u dječjem odjelu, što je tek 51,85% od preporuka Standarda za narodne knjižnice.

Tjedna otvorenost za javnost iznosi 59 sati u odjelu za odrasle, što nadilazi preporuku Standarda za narodne knjižnice u Republici Hrvatskoj od 40 sati.

Stalnom stručnom usavršavanju pridaje se osobita pozornost tako da u ustanovi zaposlenici posjeduju, uz osnovni studij, stručno knjižničarsko zvanje: viši knjižničar (s akademskim stupnjem doktora informacijskih znanosti), tri knjižničara te jedan knjižničarski suradnik.

# 2.1. Knjižna i neknjižna građa

Prema preporukama Standarda za narodne knjižnice, porečka knjižnica pripada VI. tipu knjižnice (od 10.000 do 20.000 stanovnika), te s 2,5 knjige po stanovniku u potpunosti udovoljava preporukama Standarda. Građa je dostupna u slobodnom pristupu korisnicima. Bibliografske zapise moguće je pretraživati putem mrežnih stranica i elektroničkog knjižničnog kataloga u studijskoj učionici. Pretraživati se može po: autorskom, abecednom, stručnom i predmetnom katalogu.

Povjerenstvo je ustanovilo da je knjižnični fond, u razdoblju od 1. siječnja do 31. prosinca 2023. godine, obogaćen za ukupno 4094 jedinica knjižnične građe u iznosu od 58.637,62 EUR (441.805,15 kuna), i to prema sljedećoj specifikaciji:

U izvještajnoj godini utrošeno je sveukupno 53.633,10 EUR (404.098,59 kuna), od čega:

- 22.736,22 EUR (171.306,05 kuna) za nabavku 2002 svezaka knjiga za fond bibliokombija iz sredstava Europske unije u sklopu projekta Na istoj strani(ci);

- 22.146,88 EUR (166.865,67 kuna) za nabavku 1336 svezaka knjiga iz sredstava osnivača, Grada Poreča i sredstava Ministarstva kulture i medija RH te

- 8.750,00 EUR (65.926,88 kuna) za nabavku 468 svezaka knjiga prema novom modelu otkupa knjiga iz sredstava Ministarstva kulture i medija RH.

U izvještajnoj godini knjižnični fond je obogaćen otkupom Ministarstva kulture i medija, Istarske županije te donacijom građama s ukupno 288 jedinica knjižnične građe u ukupnoj vrijednosti od 5.004,52 EUR (37.706,56 kuna), od toga:

* 181 svezak stigao je otkupom Ministarstva kulture i medija Republike Hrvatske u vrijednosti 3.334,23 EUR (25.121,76 kuna);
* Otkupom Istarske županije pristiglo je 30 svezaka knjižne građe u iznosu od 571,32 EUR (4.304,61 kuna);
* Donacijom građana pristiglo je 77 svezaka u vrijednosti 1098,97 EUR (8.280,19 kuna).

U izvještajnoj godini nije bilo otpisa knjižne građe.

Stanje fonda na dan 31. prosinca 2023. godine broji 64.165 svezaka građe u vrijednosti od 957.482,58 EUR (7.214.152,50 kuna).

|  |  |
| --- | --- |
| **Način nabave** | **Broj nabavljenih jedinica** |
| Kupnja | 1.336 |
| Sredstva EU | 2.002 |
| Dar | 77 |
| Otkup | 679 |
| **UKUPNO** | **4.094** |

Tablica 1. Nabava knjižnične građe u 2023. godini prema načinu nabave.

# 2.2. Zaštita knjižnične građe

U okviru zaštite knjižnične građe obavljali su se poslovi kurativne zaštite, i to uvez i popravak građe. Knjižnica je u izvještajnoj godini nastavila s preventivnom zaštitom dijelova nove, ali i starije ugrožene građe umatanjem iste u zaštitnu foliju.

# 2.3. Statistika članstva

Korisnici mogu birati vrstu članstva od godišnjeg osnovnog, dodatnog za članove uže obitelji, mjesečnog i dnevnog upisa. Djeca do 15 godina te invalidne osobe imaju pravo na besplatan upis, a učenici i umirovljenici mogu ostvariti popust od 30%. Ukupan broj aktivnih članova s obzirom na obuhvat stanovništva iznosi 16%.

|  |  |
| --- | --- |
| **struktura korisnika** | **broj aktivnih korisnika** |
| Djeca (do 15 godina) | 1.244 |
| Mladi (od 15-18 godina) | 95 |
| Odrasli (od 18 do 65) | 1.328 |
| Stariji (preko 65) | 265 |
| Korisnici knjižničnih stacionara | 240 |
|  **UKUPNO** | **3.172** |

Tablica 2. Struktura aktivnih korisnika za razdoblje od 1. siječnja do 31. prosinca 2023.

# 2.4. Korištenje računala

U službi za korisnike moguće je koristiti skener, fotokopirni stroj, računalo za *on-line* pretraživanje fonda knjižnice te tri računala s pristupom na internet. Korisnicima s bežičnom opremom omogućen je besplatan pristup internetu u svim odjelima knjižnice. U izvještajnoj godini računalnu opremu knjižnice koristilo se ukupno 81 sati za osobne potrebe korisnika.

# 2.5. Međuknjižnična posudba

Tijekom izvještajne godine odgovorili smo na 18 upita naših korisnika za međuknjižničnom posudbom iz drugih knjižnica te smo uputili uslugu međuknjižnične posudbe iz našeg fonda prema dvije knjižnice u Istarskoj županiji. Gradskoj knjižnici Umag odgovorili smo na jedan zahtjev i Gradskoj knjižnici Novigrad na jedan zahtjev za međuknjižničnom posudbom.

Putem međuknjižnične posudbe surađivalo se s: Sveučilišnom knjižnicom u Puli (devet zahtjeva), Gradskom knjižnicom Umag (šest zahtjeva), Sveučilišnom knjižnicom u Rijeci (jedan zahtjev), Knjižnicama Grada Zagreba (jedan zahtjev) te Gradskom knjižnicom Novigrad (jedan zahtjev).

Za potrebe održavanja aktivnosti čitateljskog kluba u okviru EU projekta „Na istoj strani(ci)“ zatražena je pet puta međuknjižnična posudba, i to iz: Gradske knjižnice Umag (2 zahtjeva), Gradske knjižnice Pazin (jedan zahtjev), Gradske knjižnice Novigrad (jedan zahtjev) i Gradske knjižnice Pula (jedan zahtjev).

Sveukupno je u izvještajnoj godini ostvareno 25 zahtjeva za međuknjižničnom posudbom.

# 2.6. Investicijska ulaganja i održavanja

Tijekom izvještajne godine kupljene su dvije radne stolice za recepciju u matičnom odjelu. Unutar europskog projekta „Na istoj strani(ci)“ nabavljen je bibliokombi Renault Master, a za potrebe rada u bibliobusnoj službi nabavljeni su: bar kod čitač, printer za račune, printer Canon GX3040 te prijenosno računalo HP 250G8.

# 2.7. Knjižnični stacionari

Gradska knjižnica Poreč, osim u matičnom i odjelu za djecu, svoje usluge nudi i u knjižničnim stacionarima u Červar Portu, Novoj Vasi i Baderni. Tjedna otvorenost iznosi u prosjeku dva sata, a tijekom izvještajne godine naši su volonteri u stacionarima odradili 260 sati.

Na dan 31. prosinca 2023. godine, u stacionarima Gradske knjižnice Poreč, broj jedinica knjižnične građe, korisnika te radnih sati je sljedeći:

|  |  |  |  |  |
| --- | --- | --- | --- | --- |
| **rb** | stacionar | broj jedinica knjižnične građe | broj korisnika | broj radnih sati |
| 1. | Červar Porat | 2230 | 172 | 96 |
| 2. | Nova Vas | 655 | 19 | 96 |
| 3. | Baderna | 1224 | 49 | 68 |

Tablica 3.

# 2.8. Volonteri Gradske knjižnice Poreč

Tijekom 2023. godine ­­67 volontera Gradske knjižnice Poreč priključilo se u volonterske projekte porečke knjižnice te su odradili 605 volonterskih sati u sljedećim programima i aktivnostima: 44 volontera na prodajnom sajmu BOOKtižin 103 sati, 8 volontera u knjižničnim stacionarima 260 sati, 4 volontera zaduženih za kućicu za knjige 190 sati, 11 volontera u Dam-daš projektu odradilo je 52 sata.

U povodu Međunarodnog dana volontera, u prosincu izvještajne godine, Grad Poreč-Parenzo dodijelio je svima zahvalnice i priznanja na svečanosti organiziranoj u kazališnoj dvorani Pučkog otvorenog učilišta Poreč.

# 2.9. Nagrade, priznanja i stručna usavršavanja djelatnika

Djelatnica Dubravka Stevanović 2. veljače sudjelovala je na webinaru „Sustav jedinstvenog elektroničkog prikupljanja statističkih podataka o poslovanju knjižnica“. Djelatnice Zvjezdana Hrelja i Dubravka Stevanović, 4. travnja sudjelovale su na webinaru „Služba pokretne knjižnice kao dio županijske mreže narodnih knjižnica“, a Dubravka Stevanović 18. svibnja sudjelovala je i na webinaru Centra za stalno stručno usavršavanje knjižničara u RH „Vizualni identitet knjižnice ili kako učiniti knjižnicu prepoznatljivom“. Ravnateljica Irides Zović sudjelovala je na 16. okruglom stolu o pokretnim knjižnicama u Republici Hrvatskoj i 10. festivalu hrvatskih bibliobusa pod nazivom „Pokretna knjižnica u službi promicanja kulture čitanja“, koji su se održali 26. i 27. svibnja 2023. godine u Splitu, u organizaciji Komisije za pokretne knjižnice i Komisije za narodne knjižnice HKD-a te u suradnji s Društvom knjižničara u Splitu i Gradskom knjižnicom Marka Marulića Split, kao domaćinom.

# 3. Kulturno-edukativna i animacijska djelatnost

U okviru kulturno-edukativne i animacijske djelatnosti Gradske knjižnice Poreč realizirane su tradicionalne manifestacije uz niz predstavljanja novih knjiga, raznih stručnih predavanja i kreativnih radionica i igraonica za djecu. Kulturnim programima knjižnica je nastojala promovirati sve oblike i mogućnosti svoje djelatnosti s ciljem oživljavanja kulturnih zbivanja u gradu Poreču.

U organizaciji Gradske knjižnice Poreč održane su godišnje, i već tradicionalne, manifestacije: *16.* *BOOKtiga - međunarodni festival pročitanih knjiga*, literarna nagrada *XXVII.* *Laurus nobilis* i susret čakavskih pjesnika *XXX. Verši na šterni*.

3.1. Nagrada Laurus nobilis

U petak, 5. svibnja, u Istarskoj sabornici održana je 27. po redu dodjela Nagrade Laurus nobilis za učenike viših razreda osnovnih škola i srednjih škola Poreštine. Svojom maestralnom izvedbom u ovu je svečanost okupljene uvela Eva Palman, učenica 5. razreda Umjetničke škole Poreč, višestruko nagrađivana na državnim i međunarodnim natjecanjima, a izvela je „Ohridske bisere“ Nela Milottija uz pratnju učiteljice Karle Šain. Pripremila ju je profesorica savjetnica Samanta Stell. Ovaj svečani dan posvećen je učenicima i učenicama koji svojim literarnim radovima otvaraju svoja srca i misli i otkrivaju svoje skrivene svjetove. Sve to omogućuje Gradska knjižnica Poreč, koja svake godine objavljuje natječaj za izvorno prozno djelo i to: kratku priču, humoresku, kozeriju, pjesmu u prozi, putopis, biografski zapis ili esej. Prosudbeni odbor, koji su ove godine činili profesori hrvatskog i talijanskog jezika: Blaženka Đermadi, Anči Ritossa Blažević, Daria Škrinjar, Ivan Čupić, Dunja Janko i Kristina Šumberac Đorđević, nije imao lagan zadatak. Profesor i profesorice pročitali su tekstove pristigle na natječaj, razmotrili ih pod zaporkama te su odabrali najbolje. Osim osvajanja nagrade, poticaj mladim autorima tiskanje je njihovih tekstova u zbirci PoZiCa, koja donosi najbolja literarna ostvarenja učenika osnovnih i srednjih škola triju prijateljskih gradova na natječajima: Mala nagrada Gjalski za osnovnoškolce i nagrada Gjalski za srednjoškolce u Zaboku, natječaj Grada Crikvenice te porečka Nagrada Laurus nobilis. Laureatima ovogodišnjeg natječaja dodjeljuje se „Nagrada Laurus nobilis“ koja se sastoji od poklon bona za kupnju knjiga te putovanja u Zabok na svečanu dodjelu Nagrade Ksaver Šandor Gjalski.

A najboljim radovima proglašeni su:

KATEGORIJA OŠ – HRVATSKI JEZIK
„Neparna“, Katja Mihoković, 6. razred, Osnovna škola Tar-Vabriga, mentorica: Gordana Poropat-Alihodžić, prof.

KATEGORIJA OŠ – TALIJANSKI JEZIK

 „Lettera di un soldato“, Naja Jugovac, 7.razred, Talijanska osnovna škola- Scuola elementare italiana „Bernardo Parentin“, Poreč, mentorica: Ester Grubica, prof.

KATEGORIJA SŠ – HRVATSKI JEZIK

 „Čežnja“, Nina Klaić, 4. razred opće gimnazije, Srednja škola „Mate Balota“, Poreč, mentorica: Anči Ritossa Blažević, prof.

KATEGORIJA SŠ – TALIJANSKI JEZIK

 „L'amicizia dal mio punto di vista“, Erik Toromanović, 4. razred opće gimnazije, Srednja škola „Mate Balota“, Poreč, mentorica: Petra Koraca, prof.

Svoje mjesto u PoZiCi osigurali su i pohvaljeni radovi:

KATEGORIJA OŠ – HRVATSKI JEZIK

 „Život“, Chiara Mačinić, 8.razred, Osnovna škola Tar-Vabriga i

 „Što bih ja bez tebe“, Petra Rubil, 8. razred, Osnovna škola Poreč, mentorica: Snježana Sumić, prof.

KATEGORIJA OŠ – TALIJANSKI JEZIK

„Cambiare per crescere“, Mihael Terlević, 8. razred, Talijanska osnovna škola- Scuola elementare italiana „Bernardo Parentin“, Poreč, mentorica: Ester Grubica, prof. i

 „L'ingrediente segreto“, Lea Jakus, 7. razred, Talijanska osnovna škola-Scuola elementare italiana „Bernardo Parentin“, Poreč, mentorica: Ester Grubica, prof.

KATEGORIJA SŠ – HRVATSKI JEZIK

 „Iz mog dnevnika“, Terezija Rakitovac, 4. razred, Pazinski kolegij-klasična gimnazija s pravom javnosti, Pazin, mentorica: Sanja Depikolozvane, prof.,

 „Svijete, koji ti je username?“, Lucija Geržinić, 2. razred jezične gimnazije, Srednja škola „Mate Balota“, Poreč, mentor: Ivan Čupić, prof.,

„Skrivena od pogleda“, Neva Blažević, 2. razred opće gimnazije, Srednja škola „Mate Balota“, Poreč, mentorica: Elizabeta Raunik, prof.,

„Čežnja s okusom gorčine“, Patricija Hajmut, 4. razred opće gimnazije, Srednja škola „Mate Balota“, Poreč, mentorica: Anči Ritossa Blažević, prof. i

„Jednostavno zastani“, Andrea Matić, 4. razred opće gimnazije, Srednja škola „Mate Balota“, Poreč, mentorica: Anči Ritossa Blažević, prof.

KATEGORIJA SŠ – TALIJANSKI JEZIK

„Scelta d'amore“, Isak Palmić, 4. razred opće gimnazije, Srednja škola „Mate Balota“, Poreč, m entorica: Danijela Delmoro, prof.

Na svečanosti je glazbeni predah donio David Pršurić, učenik 4. razreda Umjetničke škole Poreč, dobitnik brojnih prvih nagrada i Oskara znanja, a svojim nastupom pobijedio je na Državnom natjecanju učenika glazbe i plesa osvojivši 1. nagradu i 1. mjesto. Izveo je skladbu „A. Verchuren: Stylle musette“, uz pripremu prof. savjetnika Paola Peruška. Kako je trajni cilj ove višedesetljetne manifestacije poticanje umjetničkog, poglavito jezičnog izričaja, širiti granice razumijevanja, bliskosti, prijateljstva i ljubavi, uvažavanja različitih stavova i razvijanje kreativnosti, Gradska knjižnica Poreč pozvala je sve učenike da se i sljedeće godine odvaže i okušaju u pisanom stvaralaštvu te sudjeluju u Natječaju Laurus nobilis. Kad se osvrnemo na sve ove minule godine i na tisuće tiskanih radova naše djece u PoZiCama, može se uistinu govoriti o izgrađenim mostovima prijateljstva koji ostaju kao trajni zalog za sve nove naraštaje. O važnosti samoga Natječaja Laurus nobilis i vrijednosti ove manifestacije za poticanje djece na pisano stvaralaštvo i na čitanje, govorila je i prof. Nadia Štifanić Dobrilović, voditeljica Odsjeka za predškolski odgoj, obrazovanje, kulturu, tehničku kulturu, sport i rekreaciju, koja je u ime Grada nagrađenim i pohvaljenim učenicama i učenicima dodijelila priznanja, pozvavši ih da nastave stvarati, bez obzira gdje ih putevi odveli.

Predivna svibanjska večer završena je još jednom glazbenom poslasticom u izvedbi Vita Ćosića učenika 4. razreda Umjetničke škole Poreč, višestruko nagrađivanog u solo izvedbama ili u komornim sastavima. Izveo je skladbu Eduarda Griega „Poetične slike“ op. 3 broj 1. Učenika je pripremila profesorica Ivana Katunar.

Svečanost dodjele Nagrade vodili su maturanti porečke Srednje škole Mate Balote, Lucija Borštner i Antonio Jukić.

3.2. BOOKtiga - međunarodni festival pročitanih knjiga

BOOKtiga – međunarodni festival pročitanih knjiga održao se u Poreču u Parku Matije Gupca od 19. do 22. travnja 2023. godine. Na 16. po redu porečkoj BOOKtigi i omiljenom sajmu rabljenih knjiga BOOKtižinu ove se je godine okupilo više od tisuću posjetitelja, zaljubljenika u knjigu i čitanje.

Vizualni identitet ovogodišnje BOOKtige potpisuje Studio Sonda. Putem Matchbooka, čitatelji su na sajmu pročitanih knjiga mogli dogovoriti spoj sa svojim omiljenim likom iz knjige. Na ovaj je način svijet literature približen suvremenom knjigoljupcu, a s Matchbookom je knjižnica svoju svrhu podigla na višu razinu, pružajući čitateljima inovativan način spajanja s književnošću.

Više od dvije stotine djece, učenika porečkih škola i vrtića sudjelovalo je u programskom dijelu Festivala, a oduševili su ih svojim slikovnicama izvrsni gosti: Zoran Vakula, Jelena Pervan i Kate Bošković. Porečki su se srednjoškolci te učenici osmih razreda družili na jedinstvenom susretu s posljednjim dječakom iz Auschwitza, Olegom Mandićem, a na večernjem događanju predstavljen je i njegov roman „Život obilježen Auschwitzom“. Marko Gregur u Poreču je održao svoju prvu promociju romana „Šalaporte“, a Đorđe Matić predstavio je svoj roman „Niotkuda s ljubavlju“. Dodijeljena je i Nagrada BOOKtiga ovogodišnjoj laureatkinji Marileni Dužman za njezin roman „Hladno srce“ pod pokroviteljstvom Istarske županije – Regione Istriana. Bez rukavica pred porečkom publikom nastupio je Bruno Šimleša te obilježio 21 godinu svojega stvaralaštva. Aukcija knjiga ove je godine nanovo oduševila posjetitelje, a prisutni su imali priliku poslušati zanimljiv razgovor gostujućih antikvara: Roka Glavana iz Ljubljane, Dragoljuba Minića iz Beograda i Tome Vučinića iz Rijeke, a svoj velik doprinos vrijednosti ovoga sajma dali su još Nova stvarnost iz Zagreba i antikvarijat Libris Kopar. Interpretativnom šetnjom starogradskom jezgrom Đanino Bubola predstavio je svoj prijevod knjige Pietra Kandlera iz 1845. godine „Cenni al forestiero che visita Parenzo – Informacije strancu koji posjećuje Poreč“, a duh knjižnog festivala osjetili su i s oduševljenjem potvrdili i porečki umirovljenici okupljeni u Galiji te korisnici Doma za starije i nemoćne osobe Poreč, čime je BOOKtiga još jednom potvrdila da se Poreč i knjige vole i da knjiga uistinu pronalazi put do svakoga tko joj odškrine vrata.

Sa završetkom BOOKtige, porečka knjižnica kreće u novu veliku kampanju „Čita(j)mo da ne oguglamo“, kojom će se svoj djeci Poreštine, do 15-e godine, omogućiti besplatno članstvo u Knjižnici.

Od prodaje doniranih knjiga na knjižnom sajmu BOOKtižin, Gradska knjižnica Poreč prikupila je 1.715 eura! Ovaj će iznos biti utrošen na izradu nove kućice za knjige u parku Olge Ban, prve male slobodne knjižnice u Hrvatskoj koja je upisana na mapi svjetske organizacije „My little free library“ te za nove projekte porečke knjižnice koja neumorno potiče ljubav prema čitanju, ne samo među zidovima knjižnice, već i u školama, među umirovljenicima, na ulicama, trgovima, kampovima i parkovima grada Poreča i cijele Poreštine.

3.3. Nagrada BOOKtiga

U okviru 16 - og Festivala pročitanih knjiga – BOOKtiga, 19. travnja dodijeljena je Nagrada BOOKtiga ovogodišnjoj laureatkinji, Marileni Dužman, za najčitaniji roman u svim knjižnicama Istarske županije u 2022. godini – „Hladno srce“. Kontinuitet, ustrajnost i međunarodna suradnja samo su neke od kvaliteta ovoga festivala koji je od neprocjenjive vrijednosti za porečku knjižnicu. Velik je to poticaj za daljnji razvoj, a u svemu tome Gradskoj knjižnici Poreč pomažu Ministarstvo kulture i medija, Istarska županija- Regione Istriana, Grad Poreč - Parenzo, Općina Vrsar - Orsera, sponzori, mediji i mnogi ljudi dobre volje. U ime Grada Poreča – Parenzo, osnivača Gradske knjižnice Poreč, okupljene je pozdravio gradonačelnik Loris Peršurić koji je izrazio zadovoljstvo što Booktiga svake godine obogaćuje Poreč i srce starogradske jezgre. Nagrada BOOKtiga sastoji se od posebnog priznanja, sedmodnevnog boravka u Hiži od besid i novčane nagrade. Istarska županija- Regione Istriana njezin je pokrovitelj, a Nagradu je Marileni Dužman uručio pročelnik Upravnog odjela za kulturu i zavičajnost Vladimir Torbica.

3.4. Mjesec hrvatske knjige

Ovogodišnji „Mjesec hrvatske knjige“ bio je u znaku je prevoditelja i održavao se pod motom „Nek ti riječ ne bude strana(c)“. U Poreču je obilježavanje ove manifestacije započelo listopadskom edukativno-kreativnom radionicom na kojoj su se brojni mališani podsjetili koliko su lijepih, urnebesnih, zabavnih i dirljivih slikovnica pročitali, a napisane su diljem svijeta, na brojnim jezicima, kao i na veliki doprinos prevoditelja/ca, jer su oni upravo ti koji donose te brojne priče u živote djece, ali i odraslih. U četvrtak, 2. studenog 2023 svoju knjigu „Depra“ predstavio je poznati televizijski voditelj i novinar Aleksandar Stanković. Napisati tako važno djelo o kompleksnom mentalnom stanju o kojem se rijetko priča, razotkrivajući svoja najdublja razmišljanja, mogu samo hrabri ljudi. Aleksandar Stanković ovom je svojom dojmljivom knjigom hrvatskoj javnosti priznao kako godinama boluje od depresije. Porečki Mjesec hrvatske knjige začinili smo razgovorom o znanosti, na zabavan i razumljiv način, a u goste nam je došao dr.sc. Saša Ceci i predstavio nam svoje knjige „Blesimetar (I. – IV.)“. Druženje je održano 6. studenog 2023. godine.

 „Moja revolucija u 365 dana“ priča je Anđe Marić zbijena između korica knjige, a nadahnuto je to svjedočanstvo o ljudskoj snazi, volji i borbi, o usponima i padovima koje nosi život s multiplom sklerozom. Nju je autorica ispričala u 7. studenog 2023. godine, a kroz priču nas je vodio moderator susreta, nakladnik knjige Neven Kepeski. Gradska knjižnica Poreč ugostila je dr.sc.Borisa Domagoja Biletića, koji je svima željnima dobre riječi, stručnim i edukativnim pregledom istarske i nacionalne književnosti, govorio o hrvatskim pjesnicima, prozaicima i dramskim piscima, o Istranima i nekim izabranim temama našega podneblja, koje je kao književni kritičar, znanstvenik i esejist čitao, kako ih je doživljavao i tumačio. Mnoge su od tih tema sabrane i u knjigama „Istarsko troknjižje" (I-II-III) i „Ex Provincia“, a autora i knjige predstavio jedr. sc. Božidar Cvenček. Ovu lijepu porečku večer zasigurno je oplemenilo i predstavljanje autorove zbirke izabranih pjesama „Hvatanje zraka“. Književno druženje održano je 10. studenoga 2023. godine. I za kraj „Mjeseca knjige“, 15. studenog 2023. godine u Odjelu za djecu i mlade Gradske knjižnice Poreč, predstavljena je PoZiCa, zbirka literarnih i likovnih radova učenika prijateljskih gradova Poreča, Zaboka i Crikvenice, a program su obogatili čitanjem svojih radova pohvaljeni učenici na natječaju „Nagrada Laurus nobilis“, a čiji su radovi, uz one nagrađene uvršteni u zbirku, a to su: Chiara Mačinić, Petra Rubil, Mihael Terlević, Lea Jakus, Terezija Rakitovac, Lucija Geržinić, Neva Blažević, Patricija Hajmut, Andrea Matić i Isak Palmić. Učenici čiji likovni radovi krase ovogodišnje izdanje PoZiCe također su prisustvovali svečanosti, a to su: Chiara Mačinić, Erin Pavlić, Erik Babić, Mate Valentino Selar, Dora Licardo, Lana Janko, Mia Tubaković, Nina Matošević i Ella Mattiasssich. Nakladnik ovogodišnje zbirke je Gradska knjižnica Crikvenica.

Na nagradno putovanje u Zabok, u okviru Nagrade Laurus nobilis, s djelatnicama Knjižnice otputovala je učenica Katja Mihoković gdje je boravila od 27. do 29. listopada te je na svečanoj promociji PoZiCe predstavila svoj nagrađeni rad „Neparna“ brojnoj pristigloj publici iz svih triju prijateljskih gradova; Poreča, Zaboka i Crikvenice.

3.5. Badavca

U nedjelju 28. svibnja 2023. godine, na izvoru žive vode Badavca kraj Rapavela održao se 28. KNJIŽEVNI SUSRET BADAVCA pod geslom “Mir iskričave prostranosti”. Ovaj pitoreskni kraj, za koji se vežu mnoge usmene predaje i znamenja, nanovo je, po dvadeset i osmi put, okupio pjesnike, prozaiste i sve ljubitelje lijepe riječi.

Književnici sudionici koji su ove godine svoje radove predstaviti su: Vanesa Begić, Vladimiro Gagliardi, Dragan Gortan, Stanislav Habjan, Vjekoslava Jurdana, Željka Lovrenčić, Siniša Matasović, Tomislav Milohanić – Slavić i Marija Ribarić. Druženje je obogaćeno nastupom i predstavljanjem glazbenika Valtera Milovana, slikarice Amine Konate-Visintin i Elizabete Cimbal, ovogodišnje drugonagrađene učenice na Goranovom proljeću u kategoriji srednjoškolaca Marijane Fable iz Pazina, svirača iz Kumpanije Kosirići Tinjan i folklorne skupine OŠ Jože Šurana Višnjan. Pokrovitelji književnog susreta Badavca su [Ministarstvo kulture i medija Republike Hrvatske](https://min-kulture.gov.hr/) , [Grad Pula – Città di Pola](https://www.pula.hr/hr/) te [općine Karojba](http://www.karojba.hr/), [Višnjan](http://www.visnjan.hr/) i [Tinjan](http://tinjan.hr/), a organizator je [Društvo hrvatskih književnika – Istarski ogranak](http://www.dhk-pula.hr/) te suorganizator [Gradska knjižnica Poreč](http://www.knjiznicaporec.hr/home.aspx).

3.6. Verši na šterni

Na Battistellinoj šterni su 10. lipnja održani jubilarni 30. po redu Verši na šterni, a višedesetljetna tradicija i sama manifestacija svjedoče kako nas mjesni govori čine različitima i da se po njima raspoznajemo, ali i okupljamo. Na samoj proslavi ravnateljica Gradske knjižnice Poreč, Irides Zović istaknula je kako je u ovih trideset godina na šterni u Vižinadi svoje stihove kazivalo 307 pjesnika i pjesnikinja. Kroz tri desetljeća, u 30 pjesničkih zbirki, tiskana je 1.731 pjesma, te je izrazila zahvalnost brojnim uvaženim izbornicima, vrsnim poznavaocima čakavskoga izričaja, kao i likovnim umjetnicima, čiji radovi krase naslovnice zbirki. Idejno rješenje ovogodišnje zbirke potpisuje akademski slikar Vinko Šaina, a grafičko oblikovanje Studio za vizualne komunikacije „Na broju 8“.

Na ovogodišnji natječaj pristiglo je 314 pjesama, a to je najveći broj u 30 godina Verši, a neizmjerno raduje broj mladih ljudi koji se svake godine pridružuju. Zalog je to za budućnost Verši.

Na samome početku ove jubilarne manifestacije, Battistellinom šternom odzvanjali su stihovi Mate Balote. Njegovu pjesmu „Koza“ nadahnuto je kazivao zaljubljenik u istarsku baštinu, Lovrečan Mateo Antolović.

U ime vrijednog domaćina i suorganizatora susreta, Općine Vižinada, dobrodošlicu je okupljenima poželjela zamjenica načelnika iz reda pripadnika Talijanske nacionalne manjine, gospođa Neda Šainčić Pilato, zahvalivši svima što se uvijek rado vraćaju u Vižinadu koja će i dalje truditi biti dobar domaćin ovoga susreta.

Vrijednost ove manifestacije iz godine u godinu prepoznaju i svoju podršku daju Ministarstvo kulture i medija Republike Hrvatske i Upravni odjel za kulturu i zavičajnost Istarske županije. Ova suradnja rezultira trajnom vrijednošću – tiskanom knjigom, a o važnosti samoga očuvanja jezične baštine govorio je i pročelnik Upravnog odjela za kulturu i zavičajnost Istarske županije - Assessorato cultura e teritorialita, gospodin Vladimir Torbica istaknuvši kako smo svjedoci da se jezici gube i nestaju, a dijalekti još brže te je i upravo zbog toga vrijednost ove manifestacije nemjerljiva za očuvanje čakavskoga dijalekta.

Izbornik ovogodišnjih Verši, Tomislav Milohanić (Slavić), književnik, prozaik, pjesnik, putopisac i scenarist, predstavivši zbirku istaknuo je kako mu je u odabiru pjesama prioritet bila estetska kvaliteta, poetska struna u tkivu pjesme koja donosi dašak svježine sa što manje općih mjesta i da čakavska poezija živi i traje ponajprije kao neumornost i trajnost pamćenja; kao lirska memorija mikrokozmosa djetinjstva i zavičaja.

Nakon predstavljanja zbirke, pjesnici i pjesnikinje okupljeni na šterni, njih 45 od 91, koliko ih je uvršteno u zbirku, kazivali su svoje stihove, a čulo se bogatstvo mjesnih govora iz svih dijelova Istre, s Kvarnera, iz Senja i Splita, s otoka Krka, Korčule i Visa te Jesola u Italiji. Nastupili su: Iris Aničić Bogi, Vanesa Aničić, Sanjin Arko, Mirjana Berneš Glavinić, Nevija Cvitko, Sanja Depikolozvane, Nadija Disiot, Mladen Doblanović, Diana Erman, Lorena Farkaš, Mirjana Ferenčić, Marija Gaćina, Vladimiro Gagliardi, Ana Galant, Nada Galant, Samanta Grizila Lepinjica, Nerina Hrvatin, Roberta Ivančić, Živka Kancijanić, Alvijana Klarić, Josip Klarić, Franjo Leotkai, Vedran Majcan, Vesna Milan, Kristijan Modrušan, Daniel Mohorović, Ina Padovan, Željko Pauletić, Ana Marija Pavlović, Alida Perkov, Zlata Petešić, Vesna Petrić Terzić, Goran Prodan, Snježana Radetić, Rina Repanić Gotal, Marija Ribarić, Mira Ružić Čikan, Nerina Saulig, Nikola Šumberac, Marija Trinajstić Božić, Marino Turčić, Tatjana Udović, Nevenka Uljanić, Mario Viscovich i Marica Žanetić Malenica.

Glazbeni predah na šterni brojnoj je publici podario akademski glazbenik, skladatelj i kantautor, glazbeni urednik, radijski voditelj i novinar, producent, etnomuzikolog, studijski glazbenik te multiinstrumentalist, Bruno Krajcar. „Dvo po dvo“, „Roža“, „Koza“, samo se neke od skladbi koje su na najbolji mogući način upotpunile ovu divnu pjesničku večer. Jedno je sigurno; Verši ponosno koračaju u svoje četvrto desetljeće. Okupljene je kroz pjesničku večer vodila Dorina Tikvicki.

3.7. „Dam-daš: volonteri u akciji“

Projekt „Dam – daš: volonteri u akciji“ zajednički je nazivnik za aktivnosti knjižnice na polju cjeloživotnog učenja koji se provodi od 2009. godine, a oslanja se na sredstva i prostor knjižnice te volonterski rad naših sugrađana. Tijekom izvještajne godine održane su brojne radionice za sve generacije, a volonteri su bili i dijelom adventskog programa te kreatori ciklusa za ljubitelje putovanja „Putopriče“.

|  |  |  |
| --- | --- | --- |
| **nadnevak** | **vrsta aktivnosti** |  **br. posjetitelja** |
| 3. veljače | Matematička čajanka sa Sonjom Rajko | 8 |
| 10. veljače | Matematička čajanka sa Sonjom Rajko | 7 |
| 17. veljače | Matematička čajanka sa Sonjom Rajko | 6 |
| 24. veljače | Matematička čajanka sa Sonjom Rajko | 5 |
| 3. ožujka | Matematička čajanka sa Sonjom Rajko | 5 |
| 7. ožujka | Radionica slikanja za odrasle s Jagodom Jovović | 12 |
| 10. ožujka  | Matematička čajanka sa Sonjom Rajko | 4 |
| 17. ožujka | Matematička čajanka sa Sonjom Rajko | 6 |
| 18. ožujka | Birdwatching: radionica na otvorenom s Anom Mandić | 20 |
| 21. ožujka  | Wing chung s Markom Šorgom | 7 |
| 24. ožujka | Matematička čajanka sa Sonjom Rajko | 3 |
| 27. ožujka  | Radionica filcanja s Anitom Kordić i Anom Švarc | 12 |
| 28. ožujka | Wing chung s Markom Šorgom | 5 |
| 31. ožujka | Matematička čajanka sa Sonjom Rajko | 6 |
| 4. travnja | Wing chung s Markom Šorgom | 5 |
| 11. travnja | Wing chung s Markom Šorgom | 5 |
| 28. travnja | Matematička čajanka sa Sonjom Rajko | 8 |
| 19. svibnja | Matematička čajanka sa Sonjom Rajko | 4 |
| 24. listopada | Kako znati i kako moći sebi pomoći – stručna psihološka radionica sa Slavicom Ezgetom | 13 |
|  | **UKUPNO: 19** | 141 |

Tablica 4. Popis radionica i broj polaznika iz projekta *„Dam-daš: volonteri u akciji“*

# 3.8. „Putopriče: pozdrav iz Poreča”

Gradska knjižnica Poreč za sve ljubitelje putovanja otvorila je ciklus „Putopriče: pozdrav iz…“ koji će kreirati upravo zaljubljenici u putovanja, putnici, avanturisti, istraživači… Ove putopriče za svoj cilj imaju promicanje kulturnih i civilizacijskih vrijednosti, promicanje kulturne, etničke, jezične i vjerske raznolikosti te stvaranje okvira za zajedničko razmjenjivanje iskustava s putovanja. Pozvani su svi, slučajni ili namjerni putnici koji žele ispričati svoje dojmove. Ciklus je otvoren 28. studenog 2022. godine gostovanjem putopisca Gorana Blaževića, a tijekom izvještajne godine, 6. travnja, u Peking su nas vodili Zdenka Molnar i Ljubo Poles, supružnici sa stalnom adresom u Sloveniji koju su od 2016. do 2020. godine zamijenili s onom u Kini, kada je Ljubo kao visoki časnik Slovenske vojske obavljao dužnost vojnog izaslanika Republike Slovenije u Kini. Svojim multimedijalnim predavanjem “Kako smo doživjeli Narodnu Republiku Kinu u četiri godine života u Pekingu” vjerno su dočarali kako su oni svojim očima doživjeli ovu zemlju, život u njoj, njezine ljude, baštinu i kulturu, od povijesti do gastronomije. Dana 23. studenog, volonter Jugo Jakovčić zainteresiranim je građanima predstavio platformu za razmjenu smještaja „Home Exchange” putem koje je moguće značajno smanjiti troškove putovanja, a zaljubljenicima u putovanja osigurava besplatan smještaj. Jugo Jakovčić osvrnuo se na osobnu desetogodišnju praksu korištenja ove platforme, zahvaljujući kojoj je sa svojom obitelji do sada ostvario 30-ak zamjena u 15 zemalja na 4 kontinenta.

4. Aktivnosti u Odjelu za djecu i mlade

Podaci o strukturi članova jedno su od mjerila pri planiranju kulturno-animacijskih aktivnosti, a u Gradskoj knjižnici Poreč djeca do 10 godina čine 8% aktivnih korisnika. Čitateljske navike stječu se od najranije dobi, stoga toj dobnoj populaciji posvećujemo izrazitu pozornost, kako organiziranjem dječjih programa, tako i nabavom popularno-znanstvene te obrazovne literature. Na 26 aktivnosti organiziranih tijekom 2023. godine, nazočilo je 680 djece. Pričaonice i radionice zamišljene su kao kreativno provođenje slobodnog vremena, razvijanja rane pismenosti, stvaranja navike dolaska u knjižnicu i poticanja čitanja kod djece od najranije dobi.

4.1. „Petkom u pet“ – edukativno-kreativne radionice za djecu

Rad odjela za djecu prepoznat je kod naših najmlađih korisnika, a ostvaruje se kroz književne susrete, predavanja, likovne i kreativne radionice, igrokaze, tematske igraonice, pričaonice, animacijsko-edukativne posjete i pridonosi krajnjem cilju – stvaranju čitalačkih navika.

|  |  |
| --- | --- |
|  **Nadnevak vrsta aktivnosti** |  **br. Posjetitelja** |
| 20. siječnja  | Edukativno-kreativna radionica: “Hvala ti, Barnabuse“ | 30 |
| 10. veljače | Radionica učenja engleskog jezika s Adrianom Beletić | 22 |
| 3. ožujka | Edukativno-kreativna radionica: „Ljutiš li se često?“ | 39 |
| 10. ožujka | Edukativno-kreativna radionica: „Grof Cici“ | 32 |
| 24. ožujka | Edukativno-kreativna radionica: „Pa-pa pelenama“ | 34 |
| 31. ožujka | Edukativno-kreativna radionica: “Putovanje svijetom“ | 35 |
| 14. travnja | Društvene igre s Igorom Bertošom | 39 |
| 19. svibnja | Edukativno-kreativna radionica: „Imaš brigitis?“ | 29 |
| 26. svibnja | Radionica robotike s Društvom za robotiku Istra | 35 |
| 2. lipnja | Edukativno-kreativna radionica: „Franklinova rođendanska zabava“ | 22 |
| 18. rujna | Biblioterapijska radionica s Luanom Poleis | 20 |
| 21. rujna | Transhuman agenda-predavanje Korada Korlevića za srednjoškolce | 45 |
| 22. rujna | Edukativno-kreativna radionica: „Mir, mir, mir, nitko nije kriv-Vjeverice svađalice“  | 25 |
| 29. rujna | Edukativno-kreativna radionica: ,,Bakasaur“ | 21 |
| 6. listopada | Radionica decoupagea za djecu „Bojice traže dom“ s Aliče Pištan | 14 |
| 13. listopada | Edukativno-kreativna radionica: „Zavirimo u svijet zanimanja“ | 12 |
| 20. listopada | Edukativno-kreativna radionica: „Nasmiješi se, Pepeljugo!“ | 31 |
| 15. studenog | Predstavljanje „PoZiCe | 55 |
| 24. studenog | Edukativno-kreativna radionica: „Laganje i izmišljanje“ | 32 |

|  |  |
| --- | --- |
|  **UKUPNO: 19** | **572** |

Tablica 5. Popis radionica i polaznika na tjednom programu za djecu „*Petkom u pet“*

4.2. „Prije mora do Marafora“ – ljetni program za djecu

Projekt „Prije mora do Marafora“ osmišljen kao idealan način provođenja slobodnog vremena tijekom školskih praznika, potičući na igru i učenje te komunikaciju i kontakt s drugim sudionicima. Zahvaljujući kvalitetnim i zanimljivim aktivnostima te velikom interesu djece, projekt je održan i u 2023. godini.

|  |  |  |
| --- | --- | --- |
| **Nadnevak** | **vrsta aktivnosti** |  **br. Posjetitelja** |
| 7. srpnja | Edukativno-kreativna radionica „Kitovi i dupini“ | 15 |
| 14. srpnja | Edukativno-kreativna radionica „Riba duginih boja“ | 16 |
| 21. srpnja | Društvene igre s Igorom Bertošom | 29 |
| 28. srpnja | Morski kviz s Danijelom Turkanom | 15 |
| 4. kolovoza | Projekcija crtanog filma „Pčelica Maja“ | 10 |
| 11. kolovoza | Edukativno-kreativna radionica „Tia i cvjetići“ | 9 |
| 18. kolovoza | Projekcija filma: „Pipi na južnim morima“ | 14 |
|  | **UKUPNO: 7** | **108** |

Tablica 6. Popis radionica i broj posjetitelja na ljetnom programu za djecu „*Prije mora do Marafora“*

4.3. Informativno-edukativne posjete

Osim tematskih radionica, u Gradskoj knjižnici Poreč, u suradnji s učiteljima, profesorima i knjižničarkama osnovnih škola Poreštine, za naše najmlađe održane su edukacije korisnika pod stručnim vodstvom djelatnica knjižnice:

|  |  |  |
| --- | --- | --- |
| **nadnevak** | **skupna edukacija korisnika** | **br. Posjetitelja** |
| 11. siječnja | Posjet DV Crvenkapica | 17 |
| 29. ožujka | Posjet DV Vrsar | 40 |
| 3. travnja | Posjet učenika Osnovne škole Jože Šurana Višnjan | 10 |
| 4. travnja | Posjet DV 101 dalmatinac | 24 |
| 14. lipnja | Posjet Posebnog odjela za djecu s posebnim potrebama OŠ Poreč | 7 |
| 3. listopada | Posjet DV Radost u Dječjem tjednu | 14 |
| 4. listopada | Posjet DV Crvenkapica u Dječjem tjednu | 30 |
|  **UKUPNO:** | **142** |

Tablica 7. Popis informativno-edukativnih posjeta Gradskoj knjižnici Poreč

5. Aktivnosti u Matičnom odjelu

U izvještajnoj godini u Gradskoj knjižnici Poreč održano je 17 književnih susreta, stručnih predavanja te knjižni sajam:

|  |  |  |
| --- | --- | --- |
| **nadnevak** | **događanje** |  **br. Posjetitelja** |
| 19.-22. travnja | BOOKtižin – knjižni sajam | 1.300 |
| 19. travnja | Dodjela Nagrade BOOKtiga Marileni Dužman | 28 |
| 20. travnja | Predstavljanje knjige “Šalaporte” Marka Gregura | 10 |
| 21. travnja | Susret bez rukavica s Brunom Šimlešom | 30 |
| 21. travnja | Predstavljanje knjige “Život obilježen Auschwitzom” Olega Mandića | 27 |
| 21. travnja | Procjena i otkup starih knjiga-Sat za kolekcionare | 6 |
| 22. travnja | Predstavljanje prijevoda knjige Pietra Kandlera“Cenni al forestiero che visita Parenzo – Informacije strancu koji posjećuje Poreč” | 20 |
| 22. travnja | Aukcija knjiga “Udomi knjigu” | 14 |
| 22. travnja | Razgovor s Dragoljubom Minićem: „U antikvarnim cokulama“ | 12 |
| 22. travnja | Predstavljanje knjige “Niotkuda s ljubavlju” Đorđe Matića | 24 |
| 5. svibnja | Dodjela Nagrade Laurus nobilis u Istarskoj sabornici | 80 |
| 28. svibnja  | Badavca | 96 |
| 10. lipnja | Verši na šterni u Vižinadi | 140 |
| 2. studenog | Predstavljanje knjiga “Depra” Aleksandra Stankovića | 58 |
| 6. studenog | Predstavljanje knjiga “Blesimetar (I. – IV.)” Saše Cecija | 17 |
| 7. studenog | Predstavljanje knjige „Moja revolucija u 365 dana“ Anđe Marić | 49 |
| 10. studenog | Književni svjetovi iz pera Borisa Domagoja Biletića | 8 |
|  | **UKUPNO: 17** | **1919** |

Tablica 8. Popis manifestacija i književnih susreta te broj posjetitelja u 2023.

6. Čitanjem do uključivog društva – Na istoj strani(ci)

„Na istoj strani(ci)“, projekt Gradske knjižnice Poreč u partnerstvu s Gradom Porečom – Parenzo, odobren je u okviru europskog natječaja „Čitanjem do uključivog društva“ te su za njegovu realizaciju odobrena bespovratna sredstva u iznosu od 2.132.819,87 kn, u okviru Operativnog programa „Učinkoviti ljudski potencijali“ 2014.-2020., Europske Unije iz europskog socijalnog fonda. 85% sredstava osigurano je iz Europskog socijalnog fonda, 15% Ministarstva kulture i medija Republike Hrvatske. Učinjen je velik i važan iskorak u kontinuiranom radu porečke knjižnice, čijim se ostvarivanjem uvelike povećao i utjecaj knjižnične djelatnosti na poboljšanje kvalitete života građana. Projekt je bio usmjeren na povećanje socijalne uključenosti ranjivih skupina kroz razvoj čitalačke pismenosti, s ciljem osnaživanja kulture čitanja u Poreču, osobito kod djece i mladih te osoba starijih od 54 godine i osoba s invaliditetom, a koje su najizloženije riziku od socijalne isključenosti.

Tijekom izvještajne godine za mlade su održane brojne aktivnosti unutar programa „Uzmi knjigu u svoje ruke“, a koje su ostvarene u suradnji sa srednjim školama Poreča. Zajednica mladih čitatelja, u vidu čitateljskog kluba, sastajala se jedanput mjesečno i raspravljala o unaprijed odabranoj temi. Susrete su svojim predavanjima i predstavljanjima obogatili književnici te stručnjaci čija su djelovanja usmjerena na različita problemska pitanja; od ovisnosti, siromaštva, migranata, nasilja među mladima i sl. Na taj se način mladi čitanjem određenih djela unaprijed pripremaju za susret te tako postaju aktivni dionici mjesečnih susreta u organizaciji porečke knjižnice.

Prema djeci je bila usmjerena i aktivnost „Knjiga na platnu“ kroz koju ih se na čitanje potiče ekranizacijama poznatih književnih predložaka, u sklopu filmskih večeri, a kroz aktivnost na zanimljiv način spajaju se dvije umjetnosti, film i književnost.

Učenicima nižih razreda porečkih osnovnih škola knjiga se dodatno približila kroz kazališnu predstavu „Hrvatska bajkovnica“, što je sve u skladu s Strateškim planom Ministarstva kulture 2020.-2022. Organizirano je sveukupno 12 predstava, a sudjelovale su sve porečke osnovne škole.

S djecom u vrtićima, školama i kampovima održane su brojen radionice terapeutskog čitanja psu „PASiJA“.

Za starije osobe projektom su predviđene radionice čitanja „Neispričane priče“ i književne večeri „Priča(j)mo o nama“ u suradnji za porečkim Klubom umirovljenika Galija te Domom za starije i nemoćne Poreč, a brojnim aktivnostima, književnim gostovanjima i radionicama starala se angažirana publika koja se rado uključuje u kulturna događanja izvan knjižnice.

Aktivnost „Pronađi me u priči!“ imala je za cilj otvoriti vrata knjižnice osobama s invaliditetom s ciljem poticanja međusobnog podržavanja i stvaranja novih ideja. U aktivnosti su bili uključeni korisnici Centra za inkluziju i podršku u zajednici Poreč te Društva invalida Poreč.

U 2023. godini održane su sljedeće radionice, s kojima su i sve aktivnosti iz manifestacijskog dijela projekta završene:

|  |  |  |
| --- | --- | --- |
| **nadnevak** | program/događanje unutar projekta „Na istoj strani(ci)“ |  **br. posjetitelja** |
|  | **UZMI KNJIGU U SVOJE RUKE** |  |
| 26. listopada '21. | Obilježavanje Svjetskog dana siromaštva i reportaža iz Afrike Paule Jurman | 39 |
| 24. studenog '21. | Dramska radionica pod stručnim vodstvom Ive Nemec – obilježavanja Dana hrvatskog kazališta | 28 |
| 23. prosinca '21. | Obilježavanje Svjetskog dana migranata s Princeom Waleom – virtualno druženje | 45 |
| 26. siječnja '22. | Obilježavanje Svjetskog dana smijeha - Halo Bing! – predavanje Ivana Sršena | 49 |
| 28. veljače '22. | Dan ružičastih majica – književno druženje s Ivanom Šojat, autoricom knjige Oblak čvoraka | 49 |
| 25. ožujka '22. | Svjetski dan poezije- književno druženje s Mladenom Blaževićem | 44 |
| 26. travnja '22. | Obilježavanje Svjetskog dana Roma - druženje s Kristianom Novakom, autorom knjige Ciganin, ali najljepši | 55 |
| 27.svibnja '22. | Međunarodni dan nestale djece – druženje s Jasminkom Tihi - Stepanić, autoricom romana Gdje je Beata | 57 |
| 9. rujna '22. | Susret sa Zagorkom - performans Dubravke Vidović | 41 |
| 21. listopada '22. | Umreženi ili zamreženi – predavanje Nevena Kepeskog | 39 |
| 28. studenog '22. | Predstavljanje knjige „Svilim“ Gorana Blaževića | 42 |
| 23. siječnja '23. | Predstavljanje knjige Dnevnik 4. a i virtualno druženje s književnicom Magdalenom Mrčela | 45 |
| 16. veljače '23. | Obilježavanje Dana ružičastih majica s Rosie Kugli – predstavljanje knjige „Hod po rubu“ | 35 |
| 31. ožujka '23. | Obilježavanje Svjetskog dana poezije s Janom Prević Finderle | 33 |
| 21. travnja '23. | Susret s Brunom Šimlešom „Bez rukavica“ | 44 |
| 21. travnja '23. | Druženje s dječakom iz Auschwitza, Olegom Mandićem | 50 |
| 23. svibnja '23. | Mentalno zdravlje i mladi-susret s psihologinjom Luanom Poleis | 35 |
| 15. lipnja '23. | Književna radionica s Mladenom Blaževićem | 24 |
|  | **NEISPRIČANE PRIČE** |  |
| 28.travnja '23. | Druženje s Dragom Draguzetom u Domu za starije i nemoćne osobe | 24 |
| 24. svibnja '23.  | Druženje s Brunom Šimlešom u Domu za starije i nemoćne osobe | 28 |
| 9. rujna '23. | Susret sa Zagorkom-performans Dubravke Vidović u Domu za starije i nemoćne osobe | 30 |
| 17. veljače '23. | Predstavljanje knjige „Tragovi u vremenu“ Rosie Kugli i druženje s autoricom | 40 |
| 20. travnja '23. | Druženje s autorom i meteorologom Zoranom Vakulom | 45 |
| 4. srpnja '23. | Predstavljanje knjige i interaktivno predavanje „Istra kroz tri generacije“ Ivone Orlić | 26 |
| 11. srpnja | Putovanje u vilinsku Istru s Tomislavom Milohanićem | 29 |
| 18. srpnja | Predstavljanje knjige “Vodič kroz vodu: vodoopskrba u povijesti Poreča” i druženje s autoricom Elenom Uljančić | 31 |
| 25. srpnja | Predstavljanje zbirke pjesama „Pramjera ljubavi“ i druženje s autorom Draganom Gortanom | 35 |
| 1. kolovoza | Pjesničko jutro s Marijom Ribarić | 29 |
|  | **PRIČAJMO O NAMA** |  |
| 24. svibnja '23. | Održavanje mentalne i emocionalne vitalnosti – predavanje Bruna Šimleše | 29 |
| 10. rujna '23. | Kava sa Zagorkom - performans Dubravke Vidović u Klubu umirovljenika Galija | 17 |
| 16. veljače '23. | Predstavljanje knjige „Tragovi u vremenu“ Rosie Kugli i druženje s autoricom |  |
| 19. travnja '23. | Druženje s autorom i meteorologom Zoranom Vakulom | 43 |
| 21. travnja '23. | Susret s autorom Brunom Šimlešom  | 38 |
|  | **HRVATSKA BAJKOVNICA** |  |
| 17. svibnja '23. | Kazališna predstava u izvedbi Teatra Naranča – poticanje djece na čitanje lektire | 49 |
| 17. svibnja '23. | Kazališna predstava u izvedbi Teatra Naranča – poticanje djece na čitanje lektire | 55 |
| 17. svibnja '23. | Kazališna predstava u izvedbi Teatra Naranča – poticanje djece na čitanje lektire | 52 |
| 18. svibnja '23. | Kazališna predstava u izvedbi Teatra Naranča – poticanje djece na čitanje lektire | 53 |
| 18. svibnja '23. | Kazališna predstava u izvedbi Teatra Naranča – poticanje djece na čitanje lektire | 61 |
| 18. svibnja '23. | Kazališna predstava u izvedbi Teatra Naranča – poticanje djece na čitanje lektire | 51 |
| 13. lipnja '23. | Kazališna predstava u izvedbi Teatra Naranča – poticanje djece na čitanje lektire | 58 |
| 13. lipnja '23. | Kazališna predstava u izvedbi Teatra Naranča – poticanje djece na čitanje lektire | 64 |
| 13. lipnja '23. | Kazališna predstava u izvedbi Teatra Naranča – poticanje djece na čitanje lektire | 71 |
| 14. lipnja '23. | Kazališna predstava u izvedbi Teatra Naranča – poticanje djece na čitanje lektire | 52 |
| 14. lipnja '23. | Kazališna predstava u izvedbi Teatra Naranča – poticanje djece na čitanje lektire | 47 |
| 14. lipnja '23. | Kazališna predstava u izvedbi Teatra Naranča – poticanje djece na čitanje lektire | 49 |
|  | **PRONAĐI ME U PRIČI** |  |
| 7. studenog '22. | Jesenska radionica u Centru za inkluziju i podršku u zajednici – Dajana Miloš | 19 |
| 9. studenog '22. | Jesenska radionica u Društvu invalida Poreč – Marijana Rajčević Kazalac i Emina Nezirević | 12 |
| 14. studenog '22. | Jesenska radionica u Centru za inkluziju i podršku u zajednici – Dajana Miloš | 19 |
| 21. studenog '22. | Zimska radionica u Centru za inkluziju i podršku u zajednici – Dajana Miloš | 18 |
| 23. studenog '22. | Jesenska radionica u Društvu invalida Poreč – Marijana Rajčević Kazalac i Emina Nezirević | 12 |
| 28. studenog '22. | Zimska radionica u Centru za inkluziju i podršku u zajednici – Dajana Miloš | 19 |
| 30. studenog '22.  | Zimska radionica u Društvu invalida Poreč – Marijana Rajčević Kazalac i Emina Nezirević | 10 |
| 7. prosinca '22. | Zimska radionica u Društvu invalida Poreč – Marijana Rajčević Kazalac i Emina Nezirević | 10 |
| 6. ožujka '23. | Proljetna radionica u Centru za inkluziju i podršku u zajednici – Dajana Miloš | 21 |
| 20. ožujka '23. | Proljetna radionica u Centru za inkluziju i podršku u zajednici – Dajana Miloš | 19 |
| 3. svibnja '23. | Proljetna radionica u Društvu invalida Poreč – Marijana Rajčević Kazalac i Emina Nezirević | 10 |
| 10. svibnja '23. | Proljetna radionica u Društvu invalida Poreč – Marijana Rajčević Kazalac i Emina Nezirević | 9 |
| 15. svibnja '23. | Ljetna radionica u Centru za inkluziju i podršku u zajednici – Dajana Miloš | 21 |
| 22. svibnja '23. | Ljetna radionica u Centru za inkluziju i podršku u zajednici – Dajana Miloš | 20 |
| 7. lipnja '23. | Ljetna u Društvu invalida Poreč – Marijana Rajčević Kazalac i Emina Nezirević | 9 |
| 14. lipnja '23. | Ljetna u Društvu invalida Poreč – Marijana Rajčević Kazalac i Emina Nezirević | 11 |
|  | **KNJIGA NA PLATNU** |  |
| 29. studenog '22. | Projekcija animiranog filma „Pčelica Maja“ | 185 |
| 12. prosinca '22. | Projekcija animiranog filma „Grinch“ | 209 |
| 16. ožujka '23. | Projekcija animiranog filma „Lassie se vraća kući“ | 45 |
| 28. ožujka '23. | Projekcija animiranog filma „Pčelica Maja“ | 115 |
| 29. ožujka '23. | Projekcija animiranog filma „Dolittle“ | 69 |
| 3. travnja '23. | Projekcija animiranog filma „Dnevik Pauline P.“ | 165 |
| 4. travnja '23. | Projekcija animiranog filma „Dolittle“ | 63 |
| 25. travnja '23. | Projekcija animiranog filma „Dnevik Pauline P.“ | 35 |
| 26. travnja '23. | Projekcija animiranog filma „Dnevik Pauline P.“ | 175 |
| 15. lipnja '23. | Projekcija animiranog filma „Dnevik Pauline P.“ | 65 |
| 16. lipnja '23. | Projekcija animiranog filma „Pčelica Maja“ | 60 |
| 30. lipnja '23. | Projekcija animiranog filma „Mala sirena“ | 40 |
|  | **PAS(I)JA** |  |
| 17. veljače '23. | Terapeutsko čitanja sa psom u Knjižnici s vrtićem Paperino | 25 |
| 17. veljače '23. | Terapeutsko čitanja sa psom u TOŠ/SEI Bernardo Parentin | 17 |
| 17. veljače '23. | Terapeutsko čitanja sa psom u knjižničnom stacionaru Červar Porat | 21 |
| 31. ožujka '23. | Terapeutsko čitanja sa psom TOŠ/SEI Bernardo Parentin | 19 |
| 31. ožujka '23. | Terapeutsko čitanja sa psom TOŠ/SEI Bernardo Parentin | 23 |
| 31. ožujka '23. | Terapeutsko čitanja sa psom u knjižničnom stacionaru Červar Porat | 15 |
| 24. svibnja '23. | Terapeutsko čitanja sa psom u DV Radost Sv. Lovreč | 27 |
| 24. svibnja '23. | Terapeutsko čitanja sa psom DV Radost Žbandaj | 21 |
| 24. svibnja '23. | Terapeutsko čitanja sa psom DV Radost Vižinada | 22 |
| 31. svibnja '23. | Terapeutsko čitanja sa psom u OŠ Poreč | 26 |
| 31. svibnja '23. | Terapeutsko čitanja sa psom u OŠ Poreč Posebni odjel | 14 |
| 31. svibnja '23. | Terapeutsko čitanja sa psom u OŠ Poreč –edukatori i roditelji | 9 |
| 30. lipnja '23. | Terapeutsko čitanja sa psom u DND kampu Gradsko kupalište | 19 |
| 30. lipnja '23. | Terapeutsko čitanja sa psom u DND kampu Gradsko kupalište | 21 |
| 30. lipnja '23. | Terapeutsko čitanja sa psom u DND kampu Gradsko kupalište | 23 |
| 1. srpnja '23. | Terapeutsko čitanja sa psom u DND kampu Pical | 20 |
| 1. srpnja '23. | Terapeutsko čitanja sa psom u DND kampu Pical | 12 |
| 1. srpnja '23. | Terapeutsko čitanja sa psomu DND kampu Pical | 14 |
| 14. srpnja '23. | Terapeutsko čitanja sa psom u DND kampu Gradsko kupalište | 15 |
| 14. srpnja '23. | Terapeutsko čitanja sa psom u DND kampu Gradsko kupalište | 18 |
| 14. srpnja '23. | Terapeutsko čitanja sa psom u DND kampu Gradsko kupalište | 17 |
| 15. srpnja '23. | Terapeutsko čitanja sa psom u DND kampu Pical | 9 |
| 15. srpnja '23. | Terapeutsko čitanja sa psom u DND kampu Pical | 13 |
| 15. srpnja '23. | Terapeutsko čitanja sa psom u DND kampu Pical | 19 |
| 28. srpnja '23. | Terapeutsko čitanja sa psom u DND kampu Gradsko kupalište | 18 |
| 28. srpnja '23. | Terapeutsko čitanja sa psom u DND kampu Gradsko kupalište | 15 |
| 28. srpnja '23. | Terapeutsko čitanja sa psom u DND kampu Gradsko kupalište | 17 |
| 29. srpnja '23. | Terapeutsko čitanja sa psom u DND kampu Pical | 11 |
| 29. srpnja '23. | Terapeutsko čitanja sa psom u DND kampu Pical | 13 |
| 29. srpnja '23. | Terapeutsko čitanja sa psom u DND kampu Pical | 21 |

Važnost bibliobusne službe od velikog je značaja za društvenu zajednicu u kojoj djeluje, stvarajući jednake mogućnosti svima promičući pisanu riječ među onima kojima je otežan dolazak do matičnog odjela, prvenstveno misleći na djecu i starije. Gradska knjižnica Poreč omiljeno je susretište ljubitelja knjiga i čitanja, a kroz svoje brojne višedesetljetne manifestacije, programe i aktivnosti, u središte svoje misije i vizije, uvijek postavlja upravo korisnika. A da bi knjiga pronašla put do svakoga žitelja ovoga grada, Gradska knjižnica Poreč, do njih šalje i svoju knjižnicu na četiri kotača, koja će im donijeti knjige, ali i brojne druge usluge i kulturne sadržaje. Kruna je ovo ovoga velikog projekta, čime se nastavlja širenje knjižnične mreže, i to kroz aktivnost „Do knjige u papučama“. Novonabavljeni kombi obilazit će mjesne odbore koji nisu u samom centru Poreča. Do knjige će sada puno lakše doći i nepokretne i teško pokretne osobe, jer će im Knjižnica omogućiti dostavu knjiga na kućni prag. Svim zainteresiranim korisnicima dostupan je fond od 2.000 jedinica knjižne građe, osiguran iz sredstava EU iz europskog socijalnog fonda, a članstvo će u prvoj godini biti besplatno za sve korisnike bibliokombija. Knjižničar će, osim za posudbu građe, biti na raspolaganju i za informacijske usluge, ali i tehničke, kao što je kopiranje i skeniranje, a bit će organizirane i različite radionice. Bibliokombi će biti dostupan korisnicima na području mjesnih odbora Varvari, Žbandaj, Baderna, Nova Vas, Červar Porat, Fuškulin, kod Doma za starije i nemoćne osobe te na nekoliko gradskih punktova, a koje će obilaziti dvaput mjesečno. Raspored bibliobusnih stajališta i dolazaka kombija na odredišta dostupan je na stranicama Gradske knjižnice Poreč www.knjiznicaporec.hr. Bibliobusne usluge su, u promotivnom razdoblju od 21. do 29. prosinca, bile dostupne građanima u porečkom parku Matije Gupca u okviru programa porečkog Adventa, a s prvim danima siječnja kombi je krenuo prema svojim stajalištima.

# **7. Kampanja** „Čita(j)mo da ne oguglamo!“

U povodu Svjetskog dana knjige i autorskih prava, koji se obilježava 23. travnja, Gradska knjižnica Poreč s radošću je objavila početak velike kampanje „Čita(j)mo da ne oguglamo!“. Kako porečka knjižnica opslužuje stanovnike na području grada Poreča te pripadajućih gravitirajućih općina Vrsar, Sveti Lovreč, Vižinada, Višnjan, Kaštelir-Labinci, Tar-Vabriga i Funtana, te je u jednakoj mjeri otvorena prema svim stanovnicima širom Poreštine, dodatni je poticaj razvijanju čitalačkih navika djece i mladih te kvaliteti života predškolske i školske populacije provođenje kampanje „Čita(j)mo da ne oguglamo!“, s ciljem da se omogući besplatna članarina za svu djecu i mlade u dobi do 15-e godine života na području Poreštine u suradnji s nadležnim Općinama u tim mjestima. Grad Poreč – Parenzo prvi je dao podršku Knjižnici, a pozivu se odazvalo i svih sedam spomenutih općina Poreštine. Čitateljske navike stječu se od najranije dobi, stoga toj dobnoj populaciji posvećujemo izrazitu pozornost, kako organiziranjem prigodnih programa, tako i nabavom popularno – znanstvene te obrazovne literature namijenjene svim dobnim skupinama djece i mladih. Poznato je da je čitanje i poticanje čitanja važno u socijalnom, intelektualnom i emocionalnom razvoju djece i mladih te donosi brojne prednosti za njihov daljnji razvoj. Ovo je još jedan korak dalje u nastojanju da knjiga uistinu do svakoga pronađe put! Tijekom kapanje je, u organizaciji Gradske knjižnice Poreč, književnik za djecu i autor lektirnih naslova Hrvoje Kovačević, od 9. do 12. listopada posjetio je OŠ Poreč, OŠ Finida, TOŠ/SEI Bernardo Parentin, OŠ Vladimira Nazora Vrsar, OŠ Joakima Rakovca Sveti Lovreč, OŠ Jože Šurana Višnjan, Kaštelir i Vižinada te OŠ Tar-Vabriga, na oduševljenje više od 600 osnovnoškolaca. Kovačević je djeci itekako poznat s polica knjižnica, kako gradske, tako i školskih, jer pažnju svoje mlade publike zaokuplja brojnim tajnama te je tako i njima predstavio svoje knjige koje se nalaze na vrhu najčitanijih naslova za djecu. Dinamičnim i zanimljivim pristupom po školama Poreštine djeci je predstavio tajne iz sljedećih romana: "Tajna šutljivog dječaka", "Tajna zlatnog zuba", "Tajna zmajeva vrta", "Tajna Stubičkih Toplica", "Tajna ribljeg oka", "Tajna mačje šape", "Tajna malog brata", "Tajna graditelja straha", "Tajna crne kutije", a govorio im je i o svom životnom putu, stvaralaštvu i svemu onome što ga motivira na pisanje i što mu donosi zadovoljstvo u radu. Nova velika knjižna avantura pogodila je oko 450 mališana osnovnih škola Poreštine. Nakon književnika Hrvoja Kovačevića, djeci u škole Poreštine pristigao je Zoran Vakula, poznati meteorolog, svima znano lice s TV ekrana koji je predstavio seriju svojih slikovnica „Vremenaste priče“. Njihov je cilj približiti najmlađima često spominjane meteorološke termine, kako bi bolje razumjeli vrijeme te njegove promjene i pojave, a „Pahuljasta“, „Sunčasta“, „Vjetropirasta“, „Oblačasta“, „Kapljičasta“ i „Munjasta“ oduševile su djecu diljem Poreštine. Što je vjetar, kako izgovoriti kumulonimbus, kako nastaju kapljice, kolika je bila najveća pahuljica, što moramo činiti kada grmi i sijeva, i još puno, puno zanimljivih stvari tijekom Vakuline trodnevne turneje od 20. do 22. studenog, naučila su djeca nižih razreda OŠ Vladimira Nazora Vrsar, OŠ Joakima Rakovca Sveti Lovreč, OŠ Jože Šurana Višnjan, Kaštelir i Vižinada te OŠ Tar-Vabriga.

|  |  |  |
| --- | --- | --- |
| **nadnevak** | program/događanje unutar projekta „Na istoj strani(ci)“ |  **br. posjetitelja** |
|  | **HRVOJE KOVAČEVIĆ** |  |
| 9. listopada | OŠ Finida | 72 |
| 9. listopada | OŠ Vladimira Nazora Vrsar | 71 |
| 10. listopada | OŠ Joakima Rakovca Sveti Lovreč | 74 |
| 10. listopada | OŠ Tar-Vabriga | 77 |
| 11. listopada | OŠ Jože Šurana Višnjan | 70 |
| 11. listopada | OŠ Jože Šurana Višnjan PŠ Vižinada | 60 |
| 11. listopada | OŠ Jože Šurana Višnjan PŠ Kaštelir | 75 |
| 12. listopada | OŠ Poreč | 50 |
| 12. listopada | TOŠ/SEI Bernardo Parentin | 79 |
|  | **UKUPNO: 9** | **628** |

|  |  |  |
| --- | --- | --- |
| **nadnevak** | **program/događanje unutar projekta „Na istoj strani(ci)“** |  **br. posjetitelja** |
|  | **ZORAN VAKULA** | 65 |
| 20. studenog | OŠ Joakima Rakovca Sveti Lovreč | 62 |
| 21. studenog | OŠ Jože Šurana Višnjan | 61 |
| 21. studenog | OŠ Jože Šurana Višnjan PŠ Vižinada | 46 |
| 21. studenog | OŠ Jože Šurana Višnjan PŠ Kaštelir | 60 |
| 23. studenog  | OŠ Vladimira Nazora Vrsar | 63 |
| 23. studenog  | OŠ Tar-Vabriga | 52 |
| 23. studenog | OŠ Tar-Vabriga (Vabriga) | 42 |
|  | **UKIUPNO: 7** | **451** |

Tijekom kampanje se u izvještajnoj godini prvi put upisalo ili je svoje članstvo obnovilo 996 korisnika.

8. Suradnja s institucijama, udrugama i građanima

Gradska knjižnica Poreč kroz svoje djelatnosti i aktivnosti nastoji omogućiti i podržati suradnju i prepoznati potrebu za suradnjom te zalagati se za izvrsnost na svim razinama rada. Tako smo u izvještajnoj godini nastavili suradnju sa sljedećim institucijama, ustanovama, udrugama, zajednicama:

8.1. Centar za inkluziju i podršku u zajednici – Život pun mogućnosti

Projekt Centra za inkluziju Život pun mogućnosti provodi se od 1. srpnja 2015. godine te ima za cilj povećati kompetencije za tržište rada i zapošljavanje osoba s intelektualnim teškoćama putem razvoja dnevnih radnih aktivnosti te jačanjem aktivnog sudjelovanja u zajednici. Dio projektnih aktivnosti odnosi se na poticanje većeg uključivanja osoba s intelektualnim teškoćama u život zajednice i to razvojem programa volontiranja. Tako je Gradska knjižnica Poreč u izvještajnoj godini nastavila suradnju s Centrom te njegovi korisnici jednom tjedno dolaze u knjižnicu po knjige pristigle u knjižnicu donacijom građana te ih nose u kućicu za knjige u parku Olge Ban.

8.2. Dječji tjedan

Ovogodišnji Dječji tjedan bio je posvećen obilježavanju Europske godine vještina. Kreativnu radionicu decoupagea za djecu „Bojice traže dom“ u knjižnici vodila je jedugogodišnja volonterka Gradske knjižnice Poreč Aliče Pištan, u petak, 6. listopada 2023. godine. Ovom je radionicom za djecu u Dječjem tjednu naučila djecu salvetnoj tehnici, a njome je i otvoren novi, 15. po redu ciklus projekta „Dam-daš: volonteri u akciji“, u čijem će središtu tijekom narednih mjeseci biti upravo predstavljanje brojnih vještina. Brojna su znanja i vještine vrijednih volontera iz ovoga projekta oplemenila život zajednice, kroz sve ove godine, upravo prezentacijama praktičnih vještina putem radionica namijenjenih polaznicima različite dobi.

8.3. Društvo bibliotekara Istre - obilježavanje Tjedna istarskih knjižnica

Peti po redu Tjedan istarskih knjižnica u sebi je nosio poruku mira, a održao se od 18. do 22. rujna 2023. godine, pod sloganom “Knjigom do mira”. Cilj svih ovogodišnjih aktivnosti diljem Istre je razvijanje svijesti o posljedicama sukoba, kako za pojedince, tako i za društvo. Gradska knjižnica Poreč pripremila je niz radionica i predavanja s kojima se pridružila obilježavanju TIK-a, s ciljem promišljanja o načinima i važnosti postizanja unutarnjeg mira te uočavanja važnosti uloge knjige i čitanja u izgradnji sebe. U ponedjeljak, 18. rujna održana je biblioterapijska radionica s Luanom Poleis za djecu mlađe školske dobi “Riječima do mira”. U četvrtak, 21. rujna organizirano je edukativno predavanje Korada Korlevića “Transhuman agenda”, a u petak, 22. rujna “Petkom u pet: Mir, mir, mir, nitko nije kriv…“, edukativno – kreativnu radionicu za djecu predškolske dobi. Također, u okviru obilježavanja 5.TIK-a, u razdoblju od 18. do 23. rujna 2023. godine, pridružili smo se svim istarskim knjižnicama u akciji „Članarina na po“.

8.4. Grad Poreč - obilježavanje Mjeseca poduzetništva

Listopad je u Poreču, već petu godinu zaredom, u znaku poduzetništva. Naime, Grad Poreč-Parenzo organizira manifestaciju Mjesec poduzetništva u cilju promicanja te važne gospodarske aktivnosti. Gradska knjižnica Poreč priključila se ovom hvalevrijednom programu zanimljivom radionicom za najmlađe iz ciklusa „Petkom u pet“ na kojoj smo zavirili u svijet zanimanja. Među brojnim poslovima s kojima je knjižničarka upoznala djecu, od uslužnih djelatnosti, znanosti i umjetnosti do zdravstva, sporta i najrazličitijih zanata, djeca su prepoznala i zanimanja svojih roditelja i ljudi s kojima se susreću u svakodnevnom životu. Radionica je održana u petak, 13. listopada.

8.5. Grad Poreč - Advent Poreč

U sklopu programa Advent Poreč, Gradska knjižnica Poreč u Odjelu za djecu i mlade pripremila je Ured Djeda Mraza, koji je posebno uređen i okićen kako bi najmlađim stanovnicima i njihovim roditeljima približio čaroliju blagdanskog ozračja. Tijekom programa Advent Poreč na stotine mališana posjetilo je Ured i u sandučić ubacilo svoja pisma.

|  |  |  |
| --- | --- | --- |
| **nadnevak** | **vrsta aktivnosti** |  **br. posjetitelja** |
| 7. prosinca | Čarolija kukičanja -radionica kukičanja blagdanskih ukrasa s Melitaom Horvat | 10 |
| 8. prosinca | Edukativno-kreativna radionica: „Skrati listu božićnih želja“ | 28 |
| 11. prosinca | Malo kino: Božićna priča | 15 |
| 13. prosinca | „Dugo u noć, u zimsku gluhu noć“ – radionica rikamivanja s Aliče Pištan | 8 |
| 15. prosinca | Posjet 1. razreda OŠ Finida | 23 |
| 15. prosinca | Edukativno-kreativna radionica: „Avanture sobice Dasher“ | 21 |
| 19. prosinca | Posjet DV Bubamarice, Buzet | 22 |
| 19. prosinca | Posjet DV Crvenkapica | 19 |
| 19. prosinca | Posjet DV Crvenkapica | 18 |
| 19. prosinca | Blagdanske rukotvorine - radionica božićnih ukrasa tehnikom filcanja s Anitom Kordić i Anom Švarc | 6 |
| 20. prosinca | Posjet DV Radost | 18 |
| 20. prosinca | Posjet DV Crvenkapica, jaslice | 28 |
| 21. prosinca | Posjet 1. razreda OŠ Poreč | 19 |
| 21. prosinca | Posjet DV Radost, jaslice | 14 |
| 21. prosinca | Posjet DV Paperino | 30 |
| 22. prosinca | Edukativno-kreativna radionica: „Puna kuća mišice Mimi“ | 17 |
| 29. prosinca | Novogodišnji kviz za djecu: „Od sarme i šampanjca do poljupca ispod imele“ | 10 |
|  | **UKUPNO: 17** | **306** |

8.6. Knjižnice Istarske županije i Beletrina - iBiblos - prva e-knjižnica u Istri

U 2023. godini nastavila se suradnja gradskih knjižnica Istarske županije i nakladničke kuće Beletrina iz Ljubljane kroz projekt iBiblos, u kojemu svi članovi gradskih knjižnica u Istarskoj županiji mogu koristiti digitalnu platformu iBiblos i posuđivati e-knjige sukladno pravilima posudbe u knjižnicama. Dostupne knjige su na hrvatskom jeziku, a omogućeno je čitanje novih i popularnih naslova raznih žanrova beletristike i publicistike na elektroničkim uređajima. U izvještajnoj godini na platformi iBiblos posuđeno je 47 jedinica knjižnične građe.

9. Izdavačka djelatnost

U lipnju izvještajne godine, u izdanju i nakladi Gradske knjižnice Poreč, tiskana je knjiga XXIX Verši na šterni, zbirka pjesama čakavskih pjesnika. Odabir pjesama učinio je Tomislav Milohanić, likovno rješenje naslovnice potpisuje Vinko Šaina, a grafičko oblikovanje dizajnerica Enrika Vežnaver Vidović iz studija Na broju 8. Urednica je dr. sc. Irides Zović.

10. Financijsko izvješće

|  |
| --- |
| **IZVJEŠTAJ O PRIHODIMA I RASHODIMA ZA 1-12 2023. GODINE** |
|  |  |  |  |  |  |
| Red | Račun | Opis | **Ostvareno** | **Ostvareno** | **%** |
| broj | Iz RP |   | **1-12 2022.** | **1-12 2023.** |  |
| **A.** | **6** | **PRIHODI POSLOVANJA: (1-8)** | **184.736,16** | **226.174,17** | **122%** |
|   | **63** | Prihodi od subjekta unutar općeg proračuna: (1-3) | **18.514,83** | **40.461,03** | **219%** |
| 1 | 6341 | Tekuće pomoći od izvanproračunskih korisnika | 0,00 | 0,00 | 0% |
| 2 | 6361 | Tekuće pomoći PK iz proračuna koji im nije nadležan | 5.906,16 | 9.107,33 | 154% |
| 3 | 6362 | Kapitalne pomoći PK iz proračuna koji im nije nadležan | 12.608,67 | 20.296,88 | 161% |
| 4 | 6381 | Tekuće pomoći temeljem prijenosa EU sredstava | 0,00 | 11.056,82 | 0% |
|   | **65** | Prihodi od administ. pristojbi i posebnim propisima (4) | **22.199,30** | **22.218,94** | **100%** |
| 4 | 6526 | Ostali nespomenuti prihodi-članarine | 22.199,30 | 22.218,94 | 100% |
|   | **66** | Prihodi od pruženih usluga i od donacija: (5-6) | **0,00** | **0,00** | 0% |
| 5 | 6615 | Prihodi od pruženih usluga-zakup | 0,00 | 0,00 | 0% |
| 6 | 6631 | Tekuće donacije | 0,00 | 0,00 | 0% |
|   | **671** | Prihodi iz nadležnog proračuna za prorač.korisnike | **144.022,03** | **163.494,20** | **114%** |
| 7 | 6711 | Prihodi iz proračuna za financiranje poslovanja | 133.404,20 | 152.894,20 | 115% |
| 8 | 6712 | Prihodi iz proračuna za financiranje nefinan.imovine: (7-8)  | 10.617,83 | 10.600,00 | 100% |
| **B.** | **7** | **PRIHODI OD PRODAJE NEFINANCIJ. IMOVINE (9-10)IMOVINE (9)** | **0,00** | **0,00** | **0%** |
|   | **72** | Prihodi od prodaje proiz. dugot. imov.: (9-10) | 0,00 | 0,00 | **0%** |
| 9 | 7211 | Stambeni objekti | 0,00 | 0,00 | **0%** |
| 10 | 7212 | Poslovni objekti | 0,00 | 0,00 | 0% |
| ***A+B+C*** |   | ***UKUPNO PRIHODI (1-10)*** | ***184.736,16*** | ***226.174,17*** | **122%** |
|  |   |  |  |  |   |
| **D.** | **3** | **RASHODI POSLOVANJA: (11-44)** | **208.403,83** | **245.863,61** | **118%** |
|   | **31** | Rashodi za zaposlene: (11-14) | 116.412,79 | 131.381,55 | **113%** |
| 11 | 3111 | Plaće za redovni rad | 97.226,99 | 107.658,63 | 111% |
| 12 | 3121 | Ostali rashodi za zaposlene | 3.172,07 | 6.049,30 | 191% |
| 13 | 3132 | Dop. na plaće: dop. za zdravstveno osigur. | 16.013,73 | 17.673,62 | 110% |
| 14 | 3133 | Dop. Na plaće: dop. za zapošljavanje | 0,00 | 0,00 | 0% |
|   | **32** |  Materijalni rashodi: (15-37) | 71.210,05 | 97.826,26 | **0%** |
| 15 | 3211 | Službena putovanja | 1.304,71 | 1.194,25 | 92% |
| 16 | 3212 | Naknade za prijevoz | 5.504,60 | 5.507,04 | 100% |
| 17 | 3213 | Stručno usavršavanje zaposlenika | 345,08 | 20,00 | 0% |
| 18 | 3214 | Ostale naknade troškova zaposlenima | 0,00 | 0,00 | 0% |
| 19 | 3221 | Uredski materijal i ostali materijalni rashodi | 4.772,15 | 5.651,33 | 118% |
| 20 | 3223 | Energija | 7.834,42 | 8.945,65 | 114% |
| 21 | 3224 | Materijal i dijelovi za tek. i invest. održava.  | 194,55 | 14,05 | 7% |
| 22 | 3225 | Sitan inventar | 0,27 | 0,00 | 0% |
| 23 | 3227 | Službena, radna i zaštitna odjeća i obuća | 133,72 | 194,85 | 0% |
| 23 | 3231 | Usluge telefona, pošte i prijevoza | 3.410,36 | 11.849,32 | 347% |
| 24 | 3232 | Usluge tekućeg i investicijsko održavanje | 3.994,48 | 5.038,92 | 126% |
| 25 | 3233 | Usluge promidžbe i informiranja | 0,00 | 248,85 | 0% |
| 26 | 3234 | Komunalne usluge | 872,15 | 1.184,15 | 136% |
| 27 | 3235 | Zakupnine i najamnine | 6.410,51 | 2.654,40 | 41% |
| 28 | 3236 | Zdravstvene i veterinarske usluge | 540,16 | 0,00 | 0% |
| 29 | 3237 | Intelektualne i osobne usluge | 16.910,01 | 25.112,23 | 149% |
| 30 | 3238 | Računske usluge | 6.652,13 | 5.943,92 | 89% |
| 31 | 3239 | Ostale usluge | 6.712,44 | 16.682,41 | 249% |
| 32 | 3241 | Naknade troškova osobama izvan radnog odnosa | 1.365,45 | 2.325,27 | 170% |
| 33 | 3292 | Premija osiguranja | 1.313,63 | 2.703,17 | 206% |
| 34 | 3293 | Reprezentacija | 385,56 | 422,05 | 0% |
| 35 | 3294 | Članarine | 59,73 | 86,28 | 144% |
| 36 | 3295 | Pristojbe i naknade | 271,09 | 248,85 | 92% |
| 37 | 3299 | Ostali nespomenuti rashodi poslovanja | 2.222,85 | 1.799,27 | 81% |
|   | **34** | Financijski rashodi: ( 38-42) | 342,74 | 471,04 | **137%** |
| 38 | 3423 | Kamate za primljene zajmove od banaka  | 0,00 | 0,00 | 0% |
| 39 | 3431 | Bankarske usluge i usluge platnog prometa | 342,74 | 471,04 | 137% |
| 40 | 3432 | Negativne tečajne razlike | 0,00 | 0,00 | 0% |
| 41 | 3433 | Zatezne kamate | 0,00 | 0,00 | #DIJ/0! |
| 42 | 3434 | Ostali nespomenuti financijski rashodi | 0,00 | 0,00 | 0% |
|   | **36** | Pomoći dane u inozemstvo i unutar općeg proračuna | 20.438,25 | 16.184,76 | 0% |
| 43 | 3693 | Tekući prijenosi između proračunskih korisnika istog proračuna temeljem prijenosa EU sredstava | 20.438,25 | 16.184,76 | 0% |
| 44 | 3833 | Naknade štete zaposlenicima | 0,00 | 0,00 | 0% |
| **E.** | **4** | **RASHODI ZA NABAVU NEFINANCIJSKE IMOVINE: (45-55)** | **24.982,59** | **144.766,60** | **579%** |
|   | **42** | Rashod za nabavu proizv.dug.imo.:(45-54) | 24.982,59 | 144.766,60 | **579%** |
| 45 | 4212 | Poslovni objekti | 0,00 | 0,00 | 0% |
| 46 | 4214 | Ostali građevinski objekti | 0,00 | 0,00 | 0% |
| 47 | 4221 | Uredska oprema i namještaj | 456,43 | 1.416,86 | 0% |
| 48 | 4222 | Komunikacijska oprema | 0,00 | 0,00 | 0% |
| 49 | 4223 | Oprema za održavanje i zaštitu | 0,00 | 0,00 | 0% |
| 50 | 4226 | Sportska i glazbena oprema | 0,00 | 0,00 | 0% |
| 51 | 4227 | Uređaji, strojevi i oprema za ostale namjene | 2.626,90 | 962,24 | 0% |
| 52 | 4231 | Prijevozna sredstva u cestovnom prometu | 0,00 | 88.754,40 | 0% |
| 53 | 4241 | Knjige u knjižnicama | 21.899,26 | 53.633,10 | 245% |
| 54 | 4262 | Ulaganje u računalne programe | 0,00 | 0,00 | 0% |
|   | **45** | Rashodi za dodatna ulaganja nefi. Imovini (55) | 0,00 | 0,00 | **0%** |
| 55 | 4511 |  Dodatna ulaganja na građev. objektima | 0,00 | 0,00 | 0% |
| **F.** | **5** | **IZDACI ZA FINANCIJSKU IMOVINU I OTPLATU ZAJMOVA: (56)** | **0,00** | **0,00** | 0% |
| 56 | 5441 | Otplata glavnice od zajmova banaka | 0,00 | 0,00 | 0% |
| ***D+E+F*** |   | ***UKUPNO RASHODI (11-55)*** | ***233.386,42*** | ***390.630,21*** | **167%** |
|   |   | ***UKUPNI VIŠAK/MANJAK PRIHODA TEKUĆE G.*** | ***-48.650,26*** | ***-164.456,04*** |   |
|   |   | ***VIŠAK PRIHODA-PRENESENI*** | ***106.748,32*** | ***58.098,06*** |   |
|   |   | ***UKUPNI VIŠAK/MANJAK PRIHODA RASPOLOŽIV U SLJEDEĆEM RAZDOBLJU*** | ***58.098,06*** | ***-106.357,98*** |   |

 Ravnateljica:

 Dr. sc. Irides Zović

